laion/Wikipedia-Exotic huggingface dataset:
Eesti kõrgendike loend

Siin on loetletud Eestis asuvaid künkaid (Eesti kõrgeim "mägi" on tegelikult küngas), kõrgustikke ja muid kõrgendikke. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aavikumägi Alu mägi Anumägi Apteekrimägi Avaste mägi Ebavere mägi Ekumägi Emumägi Essemägi Haanja kõrgustik Haaslava Vooremägi Haldjamägi Harakamägi Harimägi Harjumägi (Harjuvärava mägi) Hiiemägi (Kõrvemaal) Håubjärre Hundimägi Hundipea mägi Härjassaare mägi Iru Linnamägi Ivaste Kaldemägi Jakobi mägi Jõhvi kõrgustik Jeruusalemma mägi Joostimägi Kaagimägi Kabelimägi Kabjamägi Kaika kuplistik Kalmemägi Kakumägi Kanahaua mägi Karjamägi Karula kõrgendik Kassinurme linnamägi Kassinurme mõhnastik Katlamägi Keabasmägi Kellamägi Kellavere mägi Kerekunnu mägi Kesk-Saaremaa kõrgustik Kivestmägi Kivikupitsa mägi Kivimägi Koeri seljak Kokamägi Korsumägi Krusbachi mägi Kuivamägi Kuksina mägi Kungusõ mägi Kunimägi Kunilamägi Kunn'mägi Kuremägi Kuru mägi Kuutsemägi Kõrgemägi Kährimägi Kärje mägi Kärstna mägi Laanemägi Laiuse mägi Laiuse voor Lasnamägi Lille mägi Lindamägi (Rootsi kants) Linnaru mäed Linnusemägi Lustimägi Lõuna-Sakala kõrgustik Lääne-Saaremaa kõrgendik Lükardi mägi Lüllemäe kuplistik Maarjamägi Mardi mägi Marjumägi Meegaste mägi Meremäe mägi Mihkli Salumägi Munamägi (Pärnu) Munnimägi Mustamägi (Mustmägi) Mustikamägi Musumägi (Tallinn) Musumägi (Tartu) Mäkumägi Männikumägi Mügramägi Mülkemägi Narva mägi Niklusemägi Olevimägi (Brookusmägi) Otepää kõrgustik Pakamägi Palukmägi Paluküla hiiemägi Pandivere kõrgustik Papisöödu mägi Peedu kõrgendik Pikajalamägi Pleekmägi Poolamägi Porkuni vallseljak (Porkuni oos) Prigendimägi Pukimägi Pühamägi Rakvere Vallimägi Rannamägi (Rannavärava mägi) Rebasemägi Reidumägi Riiamägi Ripuka Punamägi Rohtesoo mägi Rutu mägi Sakala kõrgustik Savilöövimägi Sea-Jüri mägi Selgise mäed Sinimäed Sitalepikumägi Sitsi mägi Sootaguse Tornimägi Sossimägi ehk Ülemiste mägi Suur Munamägi Suured mäed Sõjamägi Sõrve kõrgustik Sõstramägi Sürgavere mägi Tammikumägi Tansumägi Tapa-Pikassaare vallseljak Tedremägi Tehvandi mägi Tellingumägi Tondimägi Toomemägi Toompea Tornimägi Tornimägi (Hiiumaa) Tornimägi (Karula) Tornimägi (Luitemaa) Tsiatrahvimägi Tsälbämägi Tõikamägi Tõnismägi Tõravere kõrgendik Tärivere mägi Türi voorestik Ussimägi Valgehobusemägi (106 m) Valguta Tulimägi Vapramägi Veetka küngastik Veskimägi Viidumägi Viimsi Lubjamägi Virumägi (Viruvärava mägi, Musumägi) Vooremägi Võidumägi Võllamägi (Võllastemägi) Väike Munamägi Vällamägi Vällämägi Õismägi
Kõverjalg

Kõverjalg on eesti perekonnanimi. Perekonnanime Kõverjalg on pandud Habaja mõisas Kose vallas Harjumaal (Kowerjalg) ning Aidu (Kowwerjalg) ja Loodi mõisas (Köwerjalg) Paistu kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Koitla ja Taim. 2018. aasta 1. jaanuari seisuga on perekonnanimi Kõverjalg 21 mehel ja 22 naisel. Ants Kõverjalg (1926–2017), eesti pedagoogikateadlane Gea Kangilaski (endine Gea Kõverjalg, sündinud 1978), eesti feminist Johan Lombak (endine Juhan Kõverjalg, 1897–1982), Nõukogude Liidu sõjaväelane
Kõvermägi

Kõvermägi on eesti perekonnanimi. Nimede eestistamisel määrati Kõvermägi uueks perekonnanimeks isikuile, kelle perekonnanimi oli Kürenberg (Pornuse vallas 1936. aastal). 2018. aasta 1. jaanuari seisuga on perekonnanimi Kõvermägi Eestis alla viiel mehel ja 8 naisel.
Hiiesaar (perekonnanimi)

Hiiesaaron eesti perekonnanimi. Perekonnanime Hiiesaar on nimede eestistamisel pandud isikutele, kelle perekonnanimi oli Israel ja Toubould. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Vimmsaare

Vimmsaare on eesti perekonnanimi. Nimede eestistamisel määrati Vimmsaare uueks perekonnanimeks isikuile, kelle perekonnanimi oli Vimberg (1936. aastal Tallinnas). 2018. aasta 1. jaanuari seisuga on perekonnanimi Vimmsaare Eestis 6 mehel ja alla viiel naisel. Kuulo Vimmsaare (1921–2013), eesti ateist
Kobras (perekonnanimi)

Kobras on eesti perekonnanimi. Nimede eestistamisel määrati Kobras uueks perekonnanimeks isikuile, kelle perekonnanimi oli Kocher (Ambla vallas 9. augustil 1936). 1. jaanuaril 2018 sellise perekonnanimega inimesi Eestis ei ela või on neid vähem kui 5. Kustas Kobras←Kocher
Jääpurjetamine

Jääpurjetamine on purjetamine jääl. Jääpurjetamiseks sobib kõige paremini sile ja lumevaba jää, sest purjekal on all uisud. Kõige rohkem harrastatakse Eestis jääpurjetamist Haapsalu ja Pärnu lähedal merel, kus jääkate püsib ka kõige kauem, samuti Saadjärvel. Jääpurjekaga võib saavutada suuremaid kiirusi kui purjelauaga, sest pole segavat lainetust, mis tugeva tuulega paratamatult kaasneb. DN DN Junior Ice Optimist Rahvusvaheline Monotüüp-XV, ühtsusklass, mille kavandas Eestis Erik von Holst 1932. aastal 1956. aasta NSV Liidu meistrivõistlused jääpurjetamises 1957. aasta NSV Liidu meistrivõistlused jääpurjetamises 1958. aasta NSV Liidu meistrivõistlused jääpurjetamises 1959. aasta NSV Liidu meistrivõistlused jääpurjetamises 1960. aasta NSV Liidu meistrivõistlused jääpurjetamises 1961. aasta NSV Liidu meistrivõistlused jääpurjetamises 1962. aasta NSV Liidu meistrivõistlused jääpurjetamises 1963. aasta NSV Liidu meistrivõistlused jääpurjetamises 1956. aasta Eesti meistrivõistlused jääpurjetamises 1961. aasta Eesti meistrivõistlused jääpurjetamises 1962. aasta Eesti meistrivõistlused jääpurjetamises 1963. aasta Eesti meistrivõistlused jääpurjetamises International Monotype-XV Ice Yacht Racing Association Eesti Jahtklubide Liidu koduleht; võistluskalender Päevalehe artikkel jääpurjetamise kohta Haapsalus (1931) 15. veebruar 2012, Delfi Spordi "Lähivaates" tutvus Pärnu lahel jääpurjetamise telgitagustega, Delfi Sport (sport.delfi.ee) Skridskosegling
Jõestik

Jõestik on peajõgi koos lisajõgede ja harujõgedega. Kui jõestiku keskmeks on peajõgi, siis jõevõrk hõlmab kõiki mingil vaadeldaval alal olevaid vooluveekogusid. Jõevõrk Jõgikond
Arkadiusz Milik

Arkadiusz Krystian Milik (sündinud 28. veebruaril 1994 Tychys) on Poola jalgpallur, kes mängib Itaalia kõrgliigaklubis Torino Juventus ja Poola jalgpallikoondises ründajana. Ta alustas karjääri Poola kolmanda liiga klubis Rozwój Katowice. 2011. aastal liitus ta Poola kõrgliiga klubiga Zabrze Górnik. Esimesel hooajal lõi ta klubi meeskonnas Poola kõrgliigas neli ja teise hooaja esimese poolega juba seitse väravat. 2012. aasta detsembris sõlmis ta lepingu Saksamaa Bundesliga klubiga Leverkuseni Bayer. Üleminekusumma oli 2,6 miljoni eurot. Milik mängis Leverkusenis vaid hooaja lõpuni, käies Bundesligas väljakul vaid kuuel korral ning veetis kaks järgmist hooaega laenul. Hooajal 2013–14 oli ta laenul teises Bundesliga klubis, Augsburgis. Sel hooajal lõi ta liigas kaks väravat. Järgmisel hooajal oli ta laenul Hollandi kõrgliiga klubis Amsterdami Ajaxis ning see hooaeg kujunes tema seni kõige edukamaks, kuid ta lõi Hollandi liigas 11 väravat ja hooaja peale kokku 23 väravat, olles mõlemas arvestuses klubi parim mängija. 2015. aasta aprillis ostis Ajax Leverkusenilt Miliki 2,8 miljoni euro eest. Hooaeg 2015–16 oli veelgi edukam, kui tal lõi liigas kokku 21 väravat. Hollandi liigas olid sel hooajal temast paremad vaid kaks mängijat. 2016. aasta augustis liitus ta Itaalia kõrgliiga klubiga Napoli. Üleminekusumma oli 35 miljoni eurot. Klubidebüüdi tegi ta 27. augustil mängus Milani vastu ja lõi kohe kaks väravat. Nii sel kui ka järgmisel hooajal oli ta hädas vigastustega, kuid suutis mõlemal hooajal Itaalia liigas lüüa viis väravat. Hooajal 2018–19 lõi ta Itaalia kõrgliigas 17 väravat. 2021. aasta jaanuaris läks ta Napolist 18-kuuks laenule Prantsusmaa kõrgliigaklubisse Marseille Olympique, kellega sõlmis laenulepingu lõppedes püsiva lepingu. Hooajal 2021/22 oli Milik Marseille Olympique'i suurim väravakütt, kui lõi 20 väravat, millest seitse Prantsusmaa kõrgliigas, viis Prantsusmaa karikavõistlustel ja kaheksa Euroopa karikasarjades. 2022. aasta augustis läks Milik Marseille Olympique'ist laenule Juventusesse. Poola jalgpallikoondises tegi Milik debüüdi 12. oktoobril 2012 sõprusmängus Lõuna-Aafrika Vabariigi vastu. Esimese värava lõi ta koondise särgis 14. detsembril sõprusmängus Makedoonia vastu. 2016. aasta Euroopa meistrivõistluste esimeses alagrupimängus lõi ta värava Põhja-Iirimaa vastu. Samuti kuulus ta Poola koondisse 2018. aasta maailmameistrivõistlustel. Napoli Coppa Italia: 2019–20 "Poland forward Milik makes Leverkusen move". UEFA.com. 17.12.2012. Vaadatud 4.12.2018 "Official: Napoli announce Milik". Football Italia. 2.8.2016. Vaadatud 4.12.2018 "Milik: 'Dream Napoli debut'". Football Italia. 27.8.2016. Vaadatud 4.12.2018 Juventus.com. "Official | Arkadiusz Milik is Bianconero! - Juventus". Juventus.com. Vaadatud 26. augustil 2022.  Arkadiusz Milik – pildid, videod ja helifailid Wikimedia Commonsis
Representatsioon

Representatsioon (inglise keeles representation, saksa keeles Repräsentation) on mitte kohaloleva või esiloleva tegemine kohal- või esilolevaks, niisugune esindussuhe või entiteet, mis teist entiteeti sel viisil esindab. Representatsiooni käigus tehakse presentseks see, mis parajasti tegelikult või veel presentne pole ning esitatakse see kohalolevana. Enamasti kõneldakse filosoofias representatsioonist subjekti vaimse tegevuse kontekstis, kus representeerimine toimub subjekti vaimus (representatsiooni objekt representeerub ettekujutuses ehk kujutluses) või tajudes (objekti tajutav kujutus kui asi meie jaoks, vastandatuna asjale iseeneses). Samas kasutatakse mõistet ka objektide puhul, millest üks teist representeerib ja on niimoodi tolle representatsiooniks (suhe võib olla ka vastastikune). Representatsioonikriis
Duván Zapata

Duván Esteban Zapata Banguero (sündinud 1. aprillil 1991 Calis) on Colombia jalgpallur. Ta mängib Itaalia kõrgliigaklubis Torino ja Colombia jalgpallikoondises ründajana. Ta alustas karjääri kodumaal América de Calis. Klubi meeskonnas tegi ta debüüdi 2009. aastal. Aastatel 2011–2013 mängis ta Argentina kõrgliigaklubis Estudiantes de La Plata. Hooajal 2012–13 lõi ta Argentina kõrgliigas 13 väravat, pälvides huvi Euroopa klubide seas. 2013. aasta augustis liitus ta Itaalia kõrgliigaklubiga Napoli. Hooajad 2015–16 ja 2016–17 veetis ta laenul Udineses ning hooaja 2017–18 Sampdorias. Itaalias on tema seni kõige edukam hooaeg olnud 2017–18, kui ta lõi Sampdoria meeskonnas Itaalia kõrgliigas 11 väravat. 2018. aastal ostis Sampdoria ema mängijaõigused, kuid andis ta kohe laenule Atalantasse. Hooajal 2018/19 oli Zapata Itaalia kõrgliigas paremuselt teine väravalööja, kui ta lõi kokku 23 väravat. 2020. aasta jaanuaris liitus ta Atalantaga püsivalt. Atalantas mängis Zapata kuni 2023. aastani ning lõi 191 mänguga 82 väravat, millest 69 Itaalia kõrgliigas. 2023. aasta septembris läks ta Atalantast laenule Torinosse. Hooajal 2023/24 lõi Itaalia kõrgliigas 12 väravat, mis oli tema parim hooaeg pärast 2020/21. hooaega. Debüüdi Colombia jalgpallikoondises tegi Zapata 23. märtsil 2017 MM-i valikmängus Boliivia vastu. Koondisekarjääri esimese värava lõi ta 9. juunil 2019 sõprusmängus Peruu vastu. Ta kuulus Colombia koondisse 2019. ja 2021. aasta Copa Américal. Tema nõbu Cristián Zapata on samuti jalgpallur ja Colombia koondislane. Napoli Coppa Italia: 2013–14 Supercoppa Italiana: 2014 "QPR and West Ham target Duvan Zapata to join ex-Liverpool boss Rafa Benitez at Napoli". 22.8.2013. Vaadatud 4.12.2018 "Sampdoria, Duvan Zapata passa all'Atalanta". tuttomercatoweb. 12.7.2018. Vaadatud 4.12.2018 "Euro round-up: Duvan Zapata gets family bragging rights". Rte.ie. 24.9.2017. Vaadatud 4.12.2018
Kai Havertz

Kai Lukas Havertz (sündinud 11. juunil 1999 Aachenis) on Saksamaa jalgpallur, kes mängib Premier League'i klubis Londoni Arsenal ja Saksamaa jalgpallikoondises poolkaitsjana. Ta liitus 11-aastaselt Leverkuseni Bayeri noorteakadeemiaga. Debüüdi klubi põhimeeskonnas tegi ta 15. oktoobril 2016 liigamängus Bremeni Werderi vastu. Temast sai 17 aasta ja 126 päeva vanuselt Leverkuseni kõige noorimaks debütant Bundesligas. Esimese värava klubi meeskonnas lõi ta 2. aprillil 2017 mängus VfL Wolfsburgi vastu. Sellega sai ta Leverkuseni kõige noorimaks väravalööjaks Bundesligas. 14. aprillil 2018 sai Havertz 18 aasta ja 307 päeva vanuselt kõige nooremaks mängijaks, kes on Bundesligas jõudnud 50 mänguni. Hooajal 2018–19 lõi ta Saksamaa kõrgliigas 17 väravat, millega sai liiga läbi aegade noorimaks mängijaks, kes on ühel hooajal nii palju väravaid löönud. 2019. aasta detsembris sai ta 20 aasta, kuue kuu ja nelja päeva vanuselt kõige nooremaks mängijaks, kes on Bundesligas jõudnud 100 mänguni. Hooajal 2019–20 jäi tema arvele Bundesligas 12 väravat. 2020. aasta septembris liitus ta Londoni Chelseaga, kellega sõlmis viieaastase lepingu. 29. mail 2021 toimunud UEFA Meistrite Liiga hooaja 2020–21 finaalis võitis Chelsea tema väravast Manchester Cityt tulemusega 1:0. Suvel 2023 osteti ta 70 miljoni euro eest Londoni Arsenali. Debüüdi Saksamaa jalgpallikoondises tegi ta 9. septembril 2018 sõprusmängus Peruu vastu. Koondisekarjääri esimese värava lõi ta 9. oktoobril 2019 sõprusmängus Argentina vastu. Chelsea UEFA Meistrite Liiga: 2020–21 FA Cup: Teine koht 2020–21 "UEFA.com's weekly wonderkid: Kai Havertz". UEFA. 4.4.2017. Vaadatud 4.12.2018 "Rising Star: Bayer Leverkusen's Kai Havertz". Bundesliga. 2.4.2017. Vaadatud 4.12.2018 "Bayer Leverkusen's Kai Havertz becomes youngest player in history to reach 50 appearances". Bundesliga. 14.42018. Vaadatud 4.12.2018 "Kai Havertz, Lucas Alario and Julian Brandt secure Champions League spot for Bayer Leverkusen". bundesliga.com. 18.5.2019. Vaadatud 7.7.2020 "Kai Havertz: 100 Bundesliga appearances for Bayer Leverkusen at 20". Bundesliga. 15.12.2019. Vaadatud 7.7.2020  Kai Havertz – pildid, videod ja helifailid Wikimedia Commonsis
Tõnu Kõrda

Tõnu Kõrda (sündinud 19. septembril 1952 Võrus) on eesti jurist, ajakirjanik ja poliitik, VII ja VIII Riigikogu liige. 1976. aastal lõpetas ta Tartu Riikliku Ülikooli õigusteaduskonna juristina. 1980. aastatel tegutses ta Eesti Televisiooni väliskommentaatorina. Ta oli alates 1976. aastast Eestimaa Kommunistliku Partei liige. Aastatel 1992–1995 oli ta VII Riigikogu liige, kuuludes kuningriiklaste fraktsiooni. 1992–1993 oli ta Riigikogu maaelukomisjoni liige, 1993–1995 väliskomisjoni liige. VIII Riigikogus oli ta 11. märtsist 1995 13. märtsini 1996 keskfraktsiooni liige, seejärel lahkus keskfraktsioonist, moodustades koos veel kuue endise keskfraktsiooni liikmega liberaal-tsentristliku fraktsiooni (hiljem Arengupartei fraktsioon). Arengupartei fraktsioonis oli ta kuni 5. detsembrini 1996, seejärel fraktsioonidesse mittekuuluv saadik, 5. märtsist 1997 taas keskfraktsiooni liige. 27. aprillist 1995 oli ta riigikaitsekomisjoni aseesimees. 2002. aastal kandideeris ta Eesti Televisiooni juhatuse esimeheks. 2000. aastatel töötas ta Tallinna Kesklinna Valitsuse juristina. 2005. aastast oli ta Eestimaa Rahvaliidu liige. Aastatel 2005–2009 oli ta Eestimaa Rahvaliidu liikmena Lasva vallavolikogu liige. Ta taastas Lasva vallas Pindi külas esivanemate talu ja lõi sinna põllukultuuride istanduse Cor da Bentenhov. 2012. aastast Eesti Konservatiivse Rahvaerakonna liige. 2015 – Võrumaa aasta isa Ta on abielus Tiiu Aroga. Vabariigi valimiskomisjon. Kohaliku omavalitsuse volikogude valimine 17. oktoober 1999. Lasva vald. Kandidaat nr 129 - Tõnu Kõrda ERR arhiiv. Tõnu Kõrda Eesti Rahvusarhiiv, ERAF.148.89.87 VII Riigikogu fraktsioonid VII Riigikogu alatised komisjonid VIII Riigikogu fraktsioonid VIII Riigikogu alatised komisjonid ETV juhikandidaadid põlastavad kommertsi. Eesti Päevaleht, 26.02.2002 Vabariigi Valimiskomisjon. 1992–2017 valimistel osalenud kandidaadi otsing Võrumaa aasta isa on Tõnu Kõrda. LõunaLeht, 2. november 2015 "Äriregister. Erakonnad". Originaali arhiivikoopia seisuga 4. detsember 2018. Vaadatud 4. detsembril 2018.
Luxembourgi I Euroopa Kool

Luxembourgi I Euroopa Kool (võõrkeeles Schola Europaea Luxembourg I ) on Luksemburgis Luxembourgis tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed. Kool asutati 1953. aastal. Koolis õpetatakse ka eesti keelt: lasteaia- ja noorema kooliastme eesti keele õpetaja on Heily Rikker, vanema kooliastme eesti keele õpetaja on Kerli Truuver-Jeršovski. Euroopa Koolid Luxembourgi II Euroopa Kool Luksemburgi Eesti Kool Alicante Euroopa Kool. Eesti Instituudi veebisait. Eestist Euroopa Koolide süsteemi lähetatud töötajad. Eesti Instituudi veebisait. Koduleht Koolist Eesti Instituudi kodulehel
Tumblr

Tumblr on 2007. aastal David Karpi loodud rahvusvaheline suhtlusvõrgustik ja mikroblogimise veebisait. Iga kasutaja saab seal teha endale blogi ja jälgida ka teiste kasutajate blogisid. Teenus võimaldab postitada multimeediafaile. Oma blogisse saab kasutaja postitada nii fotosid, videoid kui ka helisalvestisi. 1. juuni 2018 seisuga sisaldab Tumblr enam kui 417,1 miljonit blogi. Tumblri arendamine algas 2006. aastal. Tumblr anti avalikku kasutusse 2007. aasta veebruaris ja kahe nädala jooksul sai teenus 75 000 kasutajat. Tumblr on veebikeskkond, kus saab ennast väljendada; avastada ja ühendada omavahel teemasid, mis on kasutajale meelepärased. Tumblri eesmärk on julgustada kasutajaid looma oma sisu ja pakkuda võimalust suhelda teiste inimestega, kellel on sarnased huvid. Seda keskkonda kasutavad enamasti teismelised. Noored saavad koostada oma veebisaidi, postitada pilte ja muid faile oma harrastuste ja huvide kohta. Nad saavad teistest blogidest ka nii-öelda reblogida seda, mis nende jaoks huvitav tundub. Nad saavad kohandada oma isikliku blogi välimust nii, et see peegeldaks nende isikupära. Enamik Tumblri kasutajaid jälgib ja hoiab ennast kursis nende kasutajate ja teemadega, mis neile huvi pakuvad. Väga lihtne on ka teiste Tumblri kasutajatega suhtlemine, nende blogide kommenteerimine ja nende postituste oma profiilis jagamine. Tumblri peakorter asub Ameerika Ühendriikides New Yorgis aadressil 770 Broadway Street. Ettevõtte tugikeskus asub Virginia osariigi pealinnas Richmondis. Alates 1. juunist 2017 on Tumblril 411 töötajat. "viide". "viide". "viide". "viide". "viide".
Norra Eesti Kool

Norra Eesti Kool (norra keeles Estisk skole i Norge) on Norras Oslos tegutsev eesti kool. Kooli juhataja on Eveliis Lundberg. Kool avati 2010. Õppetöö toimub üks kord kuus pühapäeval. https://web.archive.org/web/20181204072609/http://oppevara.estinst.ee/keskused/koolid/norra-eesti-kool/ (vaadatud 01.12.2018) Koolist Eesti Instituudi kodulehel
VSCO

VSCO (varem tuntud kui VSCO Cam) on Ameerika Ühendriikide äriühingu Visual Supply Company loodud iOS-i ja Androidi seadmetele mõeldud fotograafia mobiilirakendus. VSCO võimaldab kasutajatel pildistada ja fotosid filtrite abil töödelda. Kasutajad saavad fotosid ka avalikult jagada. 2016. aasta jaanuaris oli rakendusel üle 30 miljoni aktiivse kasutaja ning keskmiselt postitati selle kaudu kuus üle 5 miljoni töödeldud foto. Visual Supply Company asutasid Joel Flory ja Greg Lutze USA-s California osariigis 2011. aastal. 26. aprillil 2012 tulid välja firma esimesed tooted – rakendused VSCO Film 01 ja VSCO Cam 1.2. Algselt olid rakendused mõeldud vaid iOS-iga seadmetele, hiljem sai neid kasutada ka Androidiga. Peale VSCO Cami ja VSCO Filmi kuuluvad ettevõttele ka rakendused VSCO Grid, VSCO Journal, VSCO Keys, DSCO. Visual Supply Company asub Denveris Colorado osariigis ja Oaklandis California osariigis. Ettevõte peamaja asub Oaklandis. VSCO-ga saab nii teha uusi fotosid kui ka kasutada seadmes olemasolevaid fotosid. Seejärel võib fotosid töödelda filtrite abil või kasutada "tööriistakasti", et teha väiksemaid muudatusi varjutada, hajutada, teravdada, toonida, värvida, nahatooni muuta jne. Kasutajatel on võimalus fotosid oma kontol postitada, jagada neid teistes sotsiaalmeediakanalites või lihtsalt salvestada fotod oma seadmesse. Samuti võib tutvuda teiste kasutajate loominguga ja postitada teiste fotosid enda ajajoonele. [Vsco.co "viide"]. {{netiviide}}: kontrolli parameetri |URL= väärtust (juhend) VSCO koduleht. VSCO. Vaadatud 11.12.2018
Ars Monumentaal

OÜ Ars Monumentaal (ka ARS Monumentaal) oli Eesti ehitusettevõte, mis tegeles monumentaalkunstiga seotuga. Ettevõte tekkis 1980. aastate lõpus, kui kombinaadist Ars eraldus monumentaalkunsti ateljee. Ettevõte kustutati Äriregistrist 2013. Eduard Tubina monument
Kaseke (restoran)

Kaseke oli restoran Tartus aadressil Tähe tänav 19. Tüüpprojekti järgi ehitatud hoone (all kauplus, üleval restoran-baar; neid on muuhulgas Elvas, Keilas, Aegviidus ja mujal) on lammutamisel. Hoone valmis aastal 1964 ja restoran avas uksed sama aasta 1. augustil. Teiste muusikute hulgas on Kasekeses laulnud ka Üllar Jörberg. Aastatel 1999–2000 kasutas Kasekese ruume Tartu kunstikool, restoran oli juba paar aastat suletud. Senise hoone asemele tahetakse ehitada uus restoran, mis kannaks samuti nime Kaseke. http://www.delfi.ee/news/paevauudised/eesti/legendaarne-kaseke-avab-taas-uksed?id=18189396 (vaadatud 04.12.2018) https://tartu.postimees.ee/6430973/kunagine-kasekese-restorani-ja-tahe-poe-maja-kaob-varsti-jaadavalt-ajalukku http://www.delfi.ee/news/paevauudised/eesti/legendaarne-kaseke-avab-taas-uksed?id=18189396
Frii

Frii on Soome tasuta telekanal, mis näitab filme, saateid ja sarju. Kanal alustas tööd 1. aprillil 2015. Alates jaanuarist 2018 on Frii kanal nähtav ka HD-kvaliteedis.
Valgevene Kultuuriühing Jalinka

Valgevene Kultuuriühing Jalinka on Eesti valgevenelaste ühing. Ühingu juhatuse esimees on Jelena Koljagina. Ühing asutati 2002. 2005-2014 kuulus ühing Eestimaa Valgevenelaste Assotsiatsiooni. Alates 2015 kuulub ühing organisatsiooni Vähemusrahvuste Keskus Radzima. Ühingu juures tegutseb rahvamuusikaansambel Kupava. http://radzima.eu/et/firmast/ (vaadatud 04.12.2018) Ühingust organisatsiooni Vähemusrahvuste Keskus Radzima kodulehel
Funafuti

Funafuti on atoll Vaikses ookeanis, Tuvalu suurim atoll, kus asub riigi pealinn. Atoll koosneb vähemalt 33 saarest, millest vähemalt 3 on asustatud. Rahvaarv on 4500 (2002). Suurim saar on Fongafale, kus asub Vaiaku külas ka riigi valitsus ja rahvusvaheline lennuväli. Funafutil on 9 küla (sulgudes elanike arv 2002): Lofeagai (399), Teone (540) Fakaifou (1007), Senala (589), Alapi (1024), Vaiaku (516), Tekavatoetoe (343), Funafara (22), Amatuku (52).
Attention, Please!

Attention, Please! on Eesti ansambel. Ansambel asutati 2013. Erki Koplimets – kitarr Karl Kristjan Kuimet – trummid, löökriistad Joosep Talumaa – basskitarr, taustalaul Valter Nurmsalu – kitarr Ragnar Kreisberg – laul. 2015 singel "Tairy" http://www.allstarz.ee/vaata_artiste/645.html (vaadatud 04.12.2018) Ansamblist allstarz.ee andmebaasis
Analysis (ansambel)

Analysis on Eesti ansambel. Ansambel asutati 2004. Viljar Rosin – vokaal, kitarr Ever Haabmets – kitarr Glen Kelp – basskitarr Siim Laine – trummid 2009 singel "Eestlane" http://www.allstarz.ee/vaata_artiste/369.html (vaadatud 04.12.2018) Ansamblist andmebaasis allstarz.ee
Argo Vals Band

Argo Vals Band on Eesti ansambel, mida juhib Argo Vals. Ansambel asutati 2011. http://www.allstarz.ee/vaata_artiste/377.html (vaadatud 04.12.2018) Ansamblist allstarz.ee andmebaasis
Bombillaz

Bombillaz on Eesti ansambel. Ansambel asutati 2006. Kill Kaare aka Kill Baba – laul, tasha Arno Kalbus aka Ornu Maharaj – trummid Tanel Liiberg aka Kass – bass Tõnis Leemets – kitarr Kristjan Jõemägi – rütmipillid Arto Moisala – saksofon Silver Sepp (endine) – laul, mandoliin, klarnet, saksofon, naelapill Ekke Västrik (endine) – kitarr. 2018 album "Dillaram" http://www.allstarz.ee/vaata_artiste/584.html (vaadatud 04.12.2018) Ansamblist allstarz.ee andmebaasis
Avoid Dave

Avoid Dave on Eesti ansambel. Ansamblit juhib Taavi Paomets. Ansambel asutati 2013. 2015 album "Insert Title" ... http://www.allstarz.ee/vaata_artiste/376.html (vaadatud 04.12.2018) Ansamblist allstarz.ee andmebaasis
Cantilena

Cantilena (itaaliakeelne sõna tähenduses 'hällilaul') võib tähendada järgmist: Cantilena (koor), Eesti poistekoor Cantilena (ansambel), Eesti ansambel
Cantilena (ansambel)

Cantilena on Eesti ansambel. Ansambel asutati 2009. Asim Searah – vokaal ja kitarr Vjatseslav Zalmanov aka Slava – kitarr Stanislav Zalmanov aka Stas – bass ja taustavokaal Tõnis Noevere aka Tõnnukaz – trummid Madis Velström aka Mad (endine) – vokaal. 2012 album "Violent Peace" http://www.allstarz.ee/vaata_artiste/610.html (vaadatud 04.12.2018) Ansamblist allstarz.ee andmebaasis